recursal/SuperWikiNEXT-32B huggingface dataset:
**ஒக்லஹோமா சொக்ட்டோ தேசம்**, ஐக்கிய அமெரிக்கா, ஒக்லஹோமா ஆகியவற்றின் அரசுகளுடன் சிறப்புத் தொடர்புகளைப் பேணிவருகின்ற பகுதியளவு தன்னாட்சி ஒரு பகுதி ஆகும். இங்கே சுமார் 250,000 மக்கள் வாழ்கின்றனர். சொக்ட்டோ தேசத்தின் தலைமையகம் ஒக்லஹோமாவின் துரந்த் நகரில் அமைந்துள்ளது. ஒக்லஹோமாவின் துஷ்கஹோமாவில் உள்ள வரலாற்றுச் சிறப்புமிக்க *கவுன்சில் ஹவுஸ்* இன்று சொக்ட்டோ அருங்காட்சியகத்தையும், நீதித்துறையின் நீதிமன்றத் தொகுதியையும் கொண்டுள்ளது. சொக்ட்டோ தேசம், ஒக்லஹோமா சொக்ட்டோக்கள் எனப்படும் தொல்குடி அமெரிக்கர்களின் இன்றைய தாயகமாக உள்ளது. இவர்கள் 1831 க்கும் 1838 க்கும் இடையில் அவர்களில் மூலத் தாயகப் பகுதிகளிலிருந்து பலவந்தமாக ஒக்லஹோமாவின் இப்பகுதிக்கு அகற்றப்பட்டனர். இங்கே அவர்கள், ஒக்லஹோமா சொக்ட்டோ தேசம் என்ற பெயரில் ஒழுங்குபடுத்தப்பட்டனர். இவ் வெளியேற்றம் 20 ஆம் நூற்றாண்டுத் தொடக்கம் வரை தொடர்ந்ததாகச் சொல்லப்படுகிறது. 1903 ஆம் ஆண்டில் 300 சொக்ட்டோக்கள் ஒக்லஹோமா சொக்ட்டோ தேசத்துக்கு அனுப்பப்பட்டதாகத் தெரிகிறது.

புவியியல்
---------

ஒக்லஹோமா சொக்ட்டோ தேசம் சுமார் 11,020 சதுரமைல் (28,500 கிமீ2) பரப்பளவு கொண்டது. இதில், தென்கிழக்கு ஒக்லஹோமாவிலுள்ள 10 1/2 கவுண்டிகள் அடங்கியுள்ளன. இவை அட்டோக்கா கவுண்டி, பிரையன் கவுண்டி, சொக்ட்டோ கவுண்டி, கோல் கவுண்டி, ஹஸ்கெல் கவுண்டி, ஹியூகெஸ் கவுண்டியின் அரைப்பகுதி, லாட்டிமெர் கவுண்டி, லே புளோர் கவுண்டி, மக்கர்ட்டன் கவுண்டி, பிட்ஸ்பர்க் கவுண்டி, புஷ்மத்தாஹா கவுண்டி என்பனவாகும்.

அரசு
----

இத் தேசத்தின் பழங்குடித் தலைமையகம், ஒக்லஹோமாவின் தூரத்தில், மூன்று மாடிக் கட்டிடங்களையும், ஒரு தளக் கட்டிடங்களையும் கொண்ட ஒரு கட்டிடத் தொகுதியில் அமைந்துள்ளது. சொக்ட்டோ பழங்குடி, சொக்ட்டோ தேச அரசியலமைப்பினால், ஆளப்படுகின்றது. இந்த அரசியலமைப்பு, 1984 ஜூன் 9 ஆம் தேதி மக்களால் ஏற்றுக்கொள்ளப்பட்டது. இந்த அரசியலமைப்பின் கீழ், அரசின் நிறைவேற்றுப் பிரிவு, சட்டவாக்கப் பிரிவு, நீதிப் பிரிவு என்னும் பிரிவுகள் அமைக்கப்பட்டுள்ளன. சொக்ட்டோப் பழங்குடிகளின் தலைவர் நான்கு வருடங்களுக்கு ஒரு தடவை மக்களால் தெரிந்தெடுக்கப்படுகிறார். இவர் பழங்குடிப் பேரவையின் (Tribal Council) வாக்களிக்கும் உரிமையுள்ள ஒரு உறுப்பினர் அல்ல. பழங்குடியின் சட்டவாக்க அதிகாரம் 12 உறுப்பினரைக் கொண்ட பழங்குடிப் பேரவையிடம் உள்ளது. இந்தப் பேரவை உறுப்பினர்கள் சொக்ட்டோ மக்களால் தேர்வு செய்யப்படுகின்றனர்.

இவற்றையும் பார்க்கவும்
----------------------

* கண்ணீர்த் தடங்கள்
* ஐந்து நாகரிகமுற்ற பழங்குடிகள்

வெளியிணைப்புக்கள்
-----------------

* சொக்ட்டோ தேச இணையத்தளம்
*ஒடிசி*யின் துவக்கம்.
***ஒடிசி***அல்லது ஆடிசி, இலியட் இரண்டும் ஹோமர் என்னும் கிரேக்கப் புலவரால் இயற்றப்பட்டதாக்க் கருதப்படும் பண்டை கிரேக்க இதிகாசங்கள் ஆகும்.கி.மு 900 ஆம் ஆண்டில் எழுதப்பட்டதாகக் எண்ணப்படுகிறது.

இக்கவிதைக் காவியம் ஓடிசஸ் என்னும் மாவீரன் டிரோஜான் போரின் முடிவில் இத்தாக்காவில் உள்ள தன் வீட்டிற்குப் பயணப்படும் பத்தாண்டு கால வழிப்பயணத்தை விவரிக்கிறது. டிரோஜான் போர் இலியட்டில் விவரிக்கப்பட்டுள்ளது. இதே நேரத்தில் அவனது மனைவி பெனிலோப் தன்னை பல மனிதர்களிடமிருந்து காத்துக் கொள்ள வேண்டியுள்ளது; அவனது மகன் டெலிமாச்சோசும் அவனைத் தேடுகிறான்.

வருகின்ற வழியில் ஓடிசசும் அவனது வீரர்களும் பல ஆபத்தான இடங்களையும் அச்சுறுத்தும் மிருகங்கள்,அரக்கர்களையும் எதிர்காண வேண்டியுள்ளது.இக்கதையில் வரும் ஒற்றைக்கண் அரக்கர்கள் (கைக்ளோப்கள்) ஆங்கில இலக்கியத்தில் மிகவும் பரவலாக அறியப்பட்டவர்கள்.

குறிப்புகள்
-----------

* இந்த புத்தகத்தின் பின்னணியிலேயே நீண்ட பயணத்தைக் குறிக்கும் ஆங்கில சொல் *ஓடிஸ்ஸி* உருவானது.
* ஒடிசஸ் என இக்கவிதையில் குறிப்பிடப்படுபவரின் உரோமானியப் பெயர் **உலிசஸ்** ஆகும்.
* ஜேம்ஸ் ஜாய்ஸ் எழுதிய 1922ம் ஆண்டு புத்தகம் உலிசஸ் ஹோமரின் காவியத்தைத் தழுவியிருந்தாலும் வெகுவாக வேறானது.

விக்கிமீடியா பொதுவகத்தில்,  
 ***Odyssey***   
என்பதில் ஊடகங்கள் உள்ளன.

மேற்கோள்கள்
-----------

1. ↑  "Odyssey பரணிடப்பட்டது 16 பெப்பிரவரி 2021 at the வந்தவழி இயந்திரம்". *Cambridge Dictionary*. Cambridge University Press, 2023.
2. ↑  Most, Glenn W. (1989). "The Structure and Function of Odysseus' Apologoi". *Transactions of the American Philological Association* **119**: 15–30. doi:10.2307/284257.
3. ↑  Strabo, *Geographica*, 1.2.15, cited in Finley 1976, ப. 33
**உதய் உமேஷ் லலித்** அல்லது **யு. யு. லலித்** (**Uday Umesh Lalit**) (பிறப்பு: 9 நவம்பர் 1957) இந்திய உச்ச நீதிமன்றத்தின் 49வது தலைமை நீதிபதியாக 27 ஆகஸ்டு 2022 முதல் 9 நவம்பர் 2022 வரை பணியாற்றினார்.  உச்ச நீதிமன்ற முன்னாள் தலைமை நீதிபதி என். வி. இரமணா 26 ஆகஸ்டு 2022 அன்றுடன் பணி ஓய்வு பெற்றார். உதய் உமேஷ் லலித், உச்ச நீதிமன்ற வழக்கறிஞர் பிரிவில் இருந்து நேரடியாக உச்ச நீதிமன்ற நீதிபதியாக நியமிக்கப்பட்ட இரண்டாவது நீதிபதி ஆவார். லலித்துக்கு முன், நீதிபதி சிக்ரி 1964 ஆம் ஆண்டு உச்ச நீதிமன்ற வழக்கறிஞர் மன்றத்திலிருந்து நேரடியாக நியமிக்கப்பட்ட முதல் உச்ச நீதிமன்ற நீதிபதி ஆவார்.

பின்னணி
-------

இந்திய உச்ச நீதிமன்றத்தில் மூத்த வழக்கறிஞராக பணிபரிந்த உதய் உமேஷ் லலித், 13 ஆகஸ்டு 2014 அன்று இந்திய உச்ச நீதிமன்ற நீதிபதியாக நீதிபதிகள் தேர்வுக் குழு மூலம் நியமிக்கப்பட்டார்.

வரலாறு
------

நீதியரசர் யு. யு. லலித்த்தின் தந்தை யு. ஆர். லலித் மும்பை உயர் நீதிமன்றத்தில் துணை நீதிபதியாகவும், பின்னர் தில்லி உயர் நீதிமன்ற நீதிபதியாகவும் இருந்தவர்.

உதய் உமேஷ் லலித் சூன் 1983-இல் சட்டப் படிப்பை முடித்து, உச்ச நீதிமன்ற வழக்கறிஞ்ராக பதிவு செய்து கொண்டு பணியாற்றினார். உதய் உமேஷ் லலித் 1986 முதல் 1992 முடிய இந்திய அரசுத் தலைமை வழக்குரைஞர் சோலி சொராப்ஜியுடன் பணிபுரிந்தார். 29 ஏப்ரல் 2004 அன்று யு. யு. லலித் உச்ச நீதிமன்ற மூத்த வழக்கறிஞர் எனற தகுதியைப் பெற்றார்.

2011-ஆம் ஆண்டில் உதய் உமேஷ் லலித் இரண்டாம் தலைமுறை அலைக்கற்றை முறைகேடு வழக்கில் சி பி ஐயின் சிறப்பு வழக்கறிஞராக இந்திய உச்ச நீதிமன்றத்தால் நியமிக்கப்பட்டார்.

13 ஆகஸ்டு 2014 அன்று உதய் உமேஷ் லலித் உச்ச நீதிமன்ற நீதிபதியாக தேர்வு செய்யப்பட்டார்.

அயோத்தி சிக்கலுக்கு தீர்ப்பு வழங்கிய உச்ச நீதிமன்ற அமர்வில் உதய் உமேஷ் லலித் பணியாற்றினார். 

இந்திய உச்ச நீதிமன்றத்தின் 49வது தலைமை நீதிபதியாக தேர்வு தேர்வு செய்யப்பட்டவர். 

உதய் உமேஷ் லலித் 13 ஆகஸ்டு 2014 அன்று இந்திய உச்ச நீதிமன்ற நீதிபதியாக நீதிபதிகள் தேர்வுக் குழு மூலம் தேர்வு செய்யப்பட்டார். இவர் 27 ஆகஸ்டு 2022 அன்று இந்திய உச்ச நீதிமன்ற தலைமை நீதிபதியாக பதவியேற்றார்.

இதனையும் காண்க
--------------

* இந்தியத் தலைமை நீதிபதிகளின் பட்டியல்

மேற்கோள்கள்
-----------

1. ↑  உச்சநீதிமன்ற தலைமை நீதிபதியாக யு.யு.லலித் பதவியேற்பு
2. ↑  >உச்ச நீதிமன்ற தலைமை நீதிபதியாக பரிந்துரைக்கப்பட்ட நீதிபதி உதய் உமேஷ் லலித்
3. ↑  உச்சநீதிமன்றத்தின் அடுத்த தலைமை நீதிபதி: யு.யு.லலித் பெயரை பரிந்துரைத்த ரமணா
4. ↑  "SC judge appointment: Who is UU Lalit?". *India Today*. 11 July 2014. .
5. ↑  "Senior advocate Uday Lalit did not represent BJP leader Amit Shah in Sohrabuddin fake encounter case | Latest News & Updates at Daily News & Analysis" (in en-US). *dna*. 14 July 2014. .
6. ↑  "All In The Family". *Outlook India*. 19 September 2016. .
7. ↑  J. Venkatesan (11 July 2014). "Collegium clears Uday Lalit for SC". *The Hindu*. .
8. ↑  Singh, Sanjay K. (2011-04-12). "2G scam: SC orders Lalit be made prosecutor". *The Economic Times*. .
9. ↑  "Ayodhya case: SC to constitute fresh five-judge bench, Justice U U Lalit recuses.|" (in en-US). *Business Standard*. 10 January 2019. .
**அருண் சுப்ரமணியன்** (Arun Subramanian) நியூயார்க்கைச் சேர்ந்த ஓர் அமெரிக்க வழக்கறிஞர் ஆவார். நியூயார்க்கின் தெற்கு மாவட்டத்திற்கான அமெரிக்க மாவட்ட நீதிமன்றத்தின் அமெரிக்க மாவட்ட நீதிபதியாகப் பணியாற்ற பரிந்துரைக்கப்பட்டுள்ளார்.

கல்வி
-----

ஓகியோ மாநிலத்தின் பிரதான நகரமான கிளீவ்லாந்திலுள்ள கேசு வெசுட்டர்ன் ரிசர்வ் பல்கலைக்கழகத்தில் 2001 ஆம் ஆண்டு இளங்கலைப் பட்டத்தையும் 2004 ஆம் ஆண்டு கொலம்பியா சட்டப்பள்ளியில் முனைவர் பட்டமும் பெற்றார்.

தொழில்
------

2004 ஆம் ஆண்டு முதல் 2005 ஆம் ஆண்டு வரை அருண் சுப்ரமணியன் இரண்டாவது சுற்று அமெரிக்க மேல்முறையீட்டு நீதிமன்றத்தின் நீதிபதியான தென்னிசு இயாக்கப்சிடம் சட்ட எழுத்தராக பணியாற்றினார். 2005 ஆம் ஆண்டு முதல் 2006 ஆம் ஆண்டு வரை, நியூயார்க்கின் தெற்கு மாவட்டத்திற்கான அமெரிக்க மாவட்ட நீதிமன்றத்தின் நீதிபதியான இயெரார்டு ஈ. லிஞ்சிடமும், 2006 ஆம் ஆண்டு முதல் 2007 ஆம் ஆண்டு வரை அமெரிக்க உச்ச நீதிமன்றத்தின் நீதிபதி உரூத் பேடர் கின்சுபர்க்கின் சட்ட எழுத்தராகவும் இருந்தார். 2007 ஆம் ஆண்டு முதல், இவர் நியூயார்க்கில் உள்ள சுசுமான் காட்ஃப்ரே வரையறுக்கப்பட்ட பொறுப்பு கூட்டாண்மை வணிகத்தில் பங்குதாரராக இருந்து வருகிறார்.

அமெரிக்க மாவட்ட நீதிபதியாகப் பரிந்துரை
--------------------------------------

சுப்ரமணியனை அமெரிக்க மாவட்ட நீதிபதியாக ஆட்சிப் பேரவை உறுப்பினர் சக் சூமர் சனாதிபதி யோ. பைடனுக்கு பரிந்துரைத்தார். செப்டம்பர் 2, 2022 ஆம் ஆண்டு சேப்டம்பர் மாதம் 2 ஆம் தேதியன்று நியூயார்க்கின் தெற்கு மாவட்டத்திற்கான அமெரிக்க மாவட்ட நீதிமன்றத்தின் அமெரிக்க மாவட்ட நீதிபதியாக பணியாற்ற சுப்ரமணியனை பரிந்துரைக்கும் தனது நோக்கத்தை சனாதிபதி பைடனும் அறிவித்தார். மார்ச் 31, 2022 ஆம் ஆண்டு மார்ச்சு மாதம் 31 ஆம் தேதி அன்று இரண்டாவது சுற்று அமெரிக்க மேல்முறையீட்டு நீதிமன்றத்தின் நீதிபதியாக உயர்த்தப்பட்ட நீதிபதி அலிசன் நாதனால் காலியான இருக்கைக்கு சனாதிபதி பைடன் சுப்ரமணியனை பரிந்துரைப்பார். இப்பரிந்துரை உறுதிப்படுத்தப்பட்டால், நியூயார்க்கின் தெற்கு மாவட்டத்திற்கான ஐக்கிய மாகாணங்களின் மாவட்ட நீதிமன்றத்தில் பணியாற்றும் முதல் தெற்காசிய நீதிபதியாக அருண் சுப்ரமணியன் சிறப்பு பெறுவார்.

மேற்கோள்கள்
-----------

1. 1 2  The White House(September 2, 2022). "President Biden Names Twenty-Sixth Round of Judicial Nominees". செய்திக் குறிப்பு.  *இந்தக் கட்டுரை பொது உரிமையில் உள்ள மூலத்திலிருந்து உரையைக் கொண்டுள்ளது.*
2. ↑  Balk, Tim (June 9, 2022). "Sen. Schumer recommends 3 candidates for spots on federal bench in New York’s Eastern, Southern Districts". .
3. ↑  "Biden nominates Arun Subramanian as first South Asian judge for Southern District of New York". .
இங்கிலாந்து மான்செஸ்டரில் உள்ள சி.ஐ.எஸ் கட்டிடத்தை ஒளிமின்னழுத்திய தகடுகளால் பொதிய £5.5 மில்லியன் செலவானது. இந்த திட்டம் 2005 முதல் மின்சாரத்தை இங்கிலாந்து தேசிய மின்சட்ட நிறுவனத்திற்கு வழங்கத் தொடங்கியது
ஒளிமின்னழுத்தியத் தகுடுகளால் அமைக்கப்பட்ட வாகனம் நிறுத்தும் இடம்,மாட்ரிட் தன்னாட்சி பல்கலைகழகம், ஸ்பெயின்
**ஒருங்கிணைந்த கட்டிட ஒளிமின்னழுத்தியம்** (*building-integrated photovoltaics*) என்பது ஒளிமின்னழுத்திய மூலப்பொருட்களை வழக்கமான கட்டுமான மூலப்பொருட்களுக்கு மாற்றாக பயன்படுத்தி கட்டிடத்தின் கூரை, முகப்பு போன்ற பகுதிகளைக் கட்டுதல்.

வரலாறு
------

கட்டிடங்களில் 1970 முதல்தான் ஒளிமின்னழுத்தியத்தின் பயன்பாடுகள் தொன்றத்தொடங்கியது.

வடிவங்கள்
---------

ஒருங்கிணைந்த கட்டிட ஒளிமின்னழுத்தியம் பல்வெறு வடிவங்களில் சந்தையில் கிடைக்கின்றது.

ஒளி ஊடுருவக்கூடிய மற்றும் ஒளிக்கசியக்கூடிய ஒளிமின்னழுத்தியம்
------------------------------------------------------------

ஒளி ஊடுருவக்கூடிய ஒளிமின்னழுத்தியத் தகடுகள் வெள்ளீய ஆக்ஸைட் உட்புறபூச்சு வழியாக மின்னாற்றலைக் கடத்துகிறது

அரசாங்க மானியங்களும் சலுகைகளும்
-------------------------------

சில நாடுகளில் ஒருங்கிணைந்த கட்டிட ஒளிமின்னழுத்தியத்திற்கென்று தனியாக கூடுதள் மானியம் வழங்கப்படுகிறது. 2006லிறுந்து பிரான்சு அரசு ஒருங்கிணைந்த கட்டிட ஒளிமின்னழுத்தியத்திற்கு கூடுதலாக யூரோ.௦.25/kWh வழங்குகிறது.

மேற்கோள்கள்
-----------

1. ↑  Strong, Steven (June 9, 2010). "Building Integrated Photovoltaics (BIPV)". *wbdg.org* (Whole Building Design Guide). .
2. ↑  "Building Integrated Photovoltaics: An emerging market" இம் மூலத்தில் இருந்து 24 September 2015 அன்று. பரணிடப்பட்டது.. .
3. ↑  Eiffert, Patrina; Kiss, Gregory J. (2000). *Building-Integrated Photovoltaic Designs for Commercial and Institutional Structures: A Source Book for Architect*. DIANE. பக். 59. பன்னாட்டுத் தரப்புத்தக எண்:978-1-4289-1804-7. .
**எம். ஆர். மாதவன்** (*M. R. Madhavan*) பிஆர்எஸ் சட்ட ஆராய்ச்சி நிறுவனத்தின் தலைவர் மற்றும் இணை நிறுவனர் ஆவார். இது ஒரு பொதுக் கொள்கை ஆராய்ச்சி நிறுவனமாகும். இது இந்தியாவில் சட்டமியற்றும் செயல்முறையைச் சிறந்த தகவல், வெளிப்படையான மற்றும் பங்கேற்புடன் மாற்றுவதில் கவனம் செலுத்துகிறது. மக்களவை மற்றும் மாநிலங்களவை மசோதாக்கள் மற்றும் இந்தியாவில் சட்டம் தொடர்பான பிற கட்டுரைகளின் "சட்டச் சுருக்கங்கள்" (குறுகிய கருத்து சுருக்கங்கள்) இந்நிறுவனம் வெளியிடுகிறது.

கல்வியும் பணியும்
-----------------

மாதவன் இந்தியத் தொழில்நுட்பக் கழகத்தில் பொறியியலில் இளநிலை பட்டமும், இந்திய மேலாண்மை கழகம், கல்கத்தாவில் முதுநிலை மேலாண்மை மற்றும் முனைவர் பட்டமும் பெற்றுள்ளார். ஐசிஐசிஐ வங்கியின் ஒப்புரவுப் பண்பு ஆராய்ச்சி குழுவில் தனது தொழில்முறை வாழ்க்கையைத் தொடங்கினார். பின்னர் ஐசிஐசிஐயில் வட்டி விகித ஆராய்ச்சிக்குத் தலைமை வகித்தார். இவர் *பேங்க் ஆப் அமெரிக்கா*வில் ஆசியப் பிராந்தியத்திற்கான முதன்மை மற்றும் மூத்த மூலோபாயவாதியாகவும் பணியாற்றினார்.

மாதவன் செப்டம்பர் 2005-இல் பாங்க் ஆப் அமெரிக்காவிலிருந்து வெளியேறி, சி. வி. மதுக்கருடன் இணைந்து பி. ஆர். எஸ். சட்ட ஆராய்ச்சியைத் தொடங்கினார். பி. ஆர். எஸ்ஸில், மாதவன் தலைவராக ஆவதற்கு முன்பு ஆராய்ச்சிக் குழுவை அமைத்து வழிநடத்தினார்.

விருது
------

2014-இல் இந்திய மேலாண்மை கழகம், கல்கத்தாவின் சிறந்த முன்னாள் மாணவர் விருதினை இவர் பெற்றார். இந்தியத் தொழில்நுட்பக் கழகம், சென்னை இவருக்கு 2017ஆம் ஆண்டில் சிறப்புமிக்க முன்னாள் மாணவர் விருதை வழங்கி கௌரவித்தது. இவர் 2019ஆம் ஆண்டின் வணிக தரநிலை சமூக தொழில்முனைவோராகத் தேர்ந்தெடுக்கப்பட்டார்.

மேற்கோள்கள்
-----------

1. ↑  Anjali Puri (10 December 2007). "Hammurabi's Reading List". *Outlook*. Retrieved 13 August 2013.
சிவன் கோவில், கோலக்கூத்து
 கோலக்கூத்தில் உள்ள கோயில் குளம்
**இடிமுழிக்கல்** அல்லது **செலம்பிரா** என்பது இந்தியாவின் கேரளத்தின், மலப்புரம் மாவட்டத்தில் உள்ள ஒரு சிற்றூர் ஆகும். செலம்பிரா ஊராட்சியின் தலைமையகமாக இடிமுழிக்கல் உள்ளது.

அமைவிடம்
--------

இடிமுழிக்கல் ஊர் அதிகாரப்பூர்வமாக மலப்புரம் மாவட்டத்தில் உள்ளது. ஆனால் இது கோழிக்கோடு மாவட்டத்தின் ராமநாட்டுகர நகரின் விரிவாக்கமாக கருதப்படுகிறது. இது ஃபெரோக், பள்ளிக்கல், தேஞ்சிப்பாலம், வள்ளிக்குன்னு, கொண்டோட்டி, கடலுண்டி ஆகிய ஊர்களின் எல்லையாக உள்ளது. தேசிய நெடுஞ்சாலை 17 இடிமுழிக்கலில் இருந்து மூன்று கிலோமீட்டர் தொலைவில் உள்ள காக்கஞ்சேரியி ஊரின் குறுக்கே செல்கிறது.

முன்மொழியப்பட்ட வள்ளிக்குன்னு நகராட்சி
--------------------------------------

* வள்ளிக்குன்னு ஊராட்சி
* தென்னிப்பாலம் ஊராட்சி
* செளம்பிரா ஊராட்சி

**மொத்த பரப்பளவு:** 77.18 கிமீ 2

**மொத்த மக்கள் தொகை (1991 மக்கள் தொகை கணக்கெடுப்பு):** 108,792

போக்குவரத்து
------------

இடிமுழிக்கல் நகரம் ஃபெரோக் நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை 66 இடிமுழிக்கல் வழியாக செல்கிறது. இதன் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி ஊட்டி, மைசூர், பெங்களூரு நெடுஞ்சாலைகள்.12,29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோட்டில் உள்ளது. அருகிலுள்ள பெரிய தொடருந்து நிலையம் பரப்பனங்காடியில் உள்ளது.

தொழில்
------

இந்த சிற்றூரின் முந்தைய தொழில்களில் ஒன்றாக செலம்பிரா நூற்பாலை இருந்தது. அங்கு பல ஆயிரம் ஊழியர்கள் பணிபுரிந்தனர். தொழிலாளர் அமைதியின்மை காரணமாக 1990 களில் நிறுவனம் மூடப்பட்டது. கக்கஞ்சேரி டெக்னோபார்க் (KINFRA) பின்னர் திறக்கப்பட்டது, இது பல தகவல் தொழில்நுட்பம் மற்றும் உணவு தொழில்நுட்ப நிறுவனங்களைக் கொண்டுள்ளது.

சுற்றுலா ஈர்ப்பு
----------------

இந்தச் சிற்றூர் இன்னும் அதன் கிராமிய அழகைத் தக்க வைத்துக் கொண்டுள்ளது. இங்கு பல குளங்களும் நெல் வயல்களை இணைக்கும் ஓடைகளும் உள்ளன. இந்த சிற்றூர் ராமநாட்டுக்கரையின் நீலித்தோட்டில் இருந்து உருவாகும் கடலுண்டி ஆற்றின் கிளையாற்றின் கரையில் உள்ளது. கடலுண்டி பறவைகள் சரணாலயமானது கடலுண்டிப்புழா ஆறு அரபிக்கடலில் கலக்கும் இடத்தில் உள்ள தீவுகளில் பரவியுள்ளது. இங்கு ஆண்டுதோறும் நூற்றுக்கும் மேற்பட்ட உள் நாட்டுப் பறவைகளும், சுமார் 60 வகையான வெளிநாட்டுப் பறவைகளும் வருகின்றன. இப்போது தேசிய நெடுஞ்சாலை ஆணையத்தால் தொடங்கப்பட்ட சாலை விரிவாக்கப் பணிகள் இந்த நகரத்தின் முகப்பை முற்றிலும் மாற்றியுள்ளன.

மேற்கோள்கள்
-----------
**கங்ரா ஓவியப் பாணி** (Kangra painting), 18 ஆம் நூற்றாண்டின் பிற்பகுதியில் வட இந்திய மலைப்பகுதியான கங்ராவில் வழங்கி வந்தது. இது பஹாரி ஓவியப் பாணியின் ஒரு பிரிவாகும். இப்பகுதியை ஆண்ட மகாராஜா சன்சார் சந்த் என்பவரின் காலத்தில் கங்ரா, பஹாரி ஓவியப் பாணியின் செல்வாக்கு மையமாகத் திகழ்ந்தது. இவர் காலத்திலேயே இப் பாணியிலான சிறந்த ஓவியங்கள் வரையப்பட்டன. பாகவத புராணம், கீத கோவிந்தம், நள தமயந்தி, சத்சாய் போன்ற அக்கால இலக்கியக் கருப்பொருள்களை மையமாகக் கொண்டு வரையப்பட்ட ஓவியங்கள் குறிப்பிடத் தக்கவை. மகாராஜாவும், மற்றவர்களும் தொடர்புபட்ட அரசவைக் காட்சிகளும் வரையப்பட்டன.

இவற்றையும் பார்க்கவும்
----------------------

* தஞ்சாவூர் ஓவியப் பாணி
* முகலாய ஓவியம்
* ராஜபுதன ஓவியப் பாணி
* மதுபானி ஓவியப் பாணி
* பஹாரி ஓவியப் பாணி
* பசோஹ்லி ஓவியப் பாணி

மேற்கோள்கள்
-----------

1. ↑  Bradnock, Robert W.; Bradnock, Roma (2004). *Footprint India*. Footprint Travel Guides. பக். 512. பன்னாட்டுத் தரப்புத்தக எண்:1-904777-00-7. .
2. ↑  Kangra painting *Britannica.com*.
3. ↑  Pahari centres *Arts of India: Architecture, Sculpture, Painting, Music, Dance and Handicraft*, by Krishna Chaitanya. Published by Abhinav Publications, 1987. ISBN 81-7017-209-8. *Page 62*.
**கடல் ஆளுமை** (*Naval Supremacy* / *Command of the Sea*) என்பது போர்க்காலத்திலும் அமைதிக் காலத்திலும் ஒரு நாடு அல்லது கூட்டணியின் கடற்படை ஒரு கடற்பகுதியை முழுமையாகக் கட்டுப்படுத்துவது. இத்தகு ஆற்றல் உள்ள நாடுகளால் எதிர் தரப்பு போர்க்கப்பல் மற்றும் சரக்குக் கப்பல் போக்குவரத்தை முழுமையாகக் கட்டுப்படுத்த இயலும். பொதுவாக ஆழ்கடல் கடற்படை உடைய நாடுகள் கடல் ஆளுமையை அடைகின்றன. கடல் ஆளுமை வான் படைகள் வான்வெளியில் அடையும் வான் ஆளுமைக்கு இணையானது.

ஒன்றுக்கு மேற்பட்ட கடல்களில் ஆளுமையாக உருப்பெறும் நாடுகள் பெரும் வல்லரசுகளாக மாறும் வாய்ப்பைப் பெறுகின்றன. பிரித்தானியப் பேரரசின் வல்லமைக்கு அதன் கடற்படையின் ஆளுமையே முதன்மைக் காரணம். தற்காலத்தில் ஐக்கிய அமெரிக்க கடற்படை மட்டும் உலகின் பல பகுதிகளில் ஆளுமை செலுத்தும் வன்மை பெற்றுள்ளது. சீனா, இந்தியா, ஐக்கிய இராச்சியம், உருசியா போன்ற வேறு சில நாடுகளின் கடற்படைகள் தங்கள் நாட்டைச் சுற்றியுள்ள கடற்பகுதிகளில் மட்டுமே ஆளுமை செலுத்தும் வன்மை பெற்றுள்ளன.

மேற்கோள்கள்
-----------

1. ↑   ஒன்று அல்லது மேற்பட்ட முந்தைய வரிகள்  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது: Bridge, Cyprian Arthur George (1911). "Sea, Command of the". *பிரித்தானிக்கா கலைக்களஞ்சியம்* (11th) **24**.  Cambridge University Press.
2. ↑  "Q&A with Adm. Michael G. Mullen 2006 CNO's Guidance Release Media Roundtable Pentagon, Washington, DC 13 October 2005" இம் மூலத்தில் இருந்து 15 October 2019 அன்று. பரணிடப்பட்டது.. .
3. ↑  Why buy Abrams Tanks? We need to look at more appropriate options By Gary Brown - posted Wednesday, 31 March 2004
**கணிய அளவையியல்** (quantity surveying) என்பது, கட்டுமானத்துறை தொடர்பான ஒரு உயர் தொழில் துறைகளுள் ஒன்று. கட்டிடங்கள் மற்றும் கட்டுமான அமைப்புக்களுக்கான செலவுத் திட்டம், செலவின மதிப்பீடு, அளவைப் பட்டியல் தயாரிப்பு, கேள்விப்பத்திர ஆவணத் தயாரிப்பில் உதவுதல், கேள்விப்பத்திரப் பகுப்பாய்வு, செலவினப் பகுப்பாய்வு, செலவின மேலாண்மை போன்ற பல அம்சங்கள் கணிய அளவையியல் துறையின் எல்லைக்கு உட்பட்டவை. கட்டுமானங்களின் பொருளியல் தொடர்பான விடயங்களைக் கையாளுவதனால் இத் துறை கட்டுமானப் பொருளியல் துறைக்கு மிகவும் நெருங்கியது.

இத்துறை ஒப்பீட்டளவில் அண்மைக் காலத்திலேயே உருவானது. 18 ஆம் நூற்றாண்டு நிறைவுறும் தறுவாயிலேயே பிரித்தானியாவில் கணிய அளவையியல் ஒரு தனித் தொழில் துறையாக உருப்பெற்றது. ஆரம்ப காலங்களில், கட்டிடக் கலைஞர்களினால் வரையப்படுகின்ற வரைபடங்களில் இருந்து அளவைப் பட்டியல் தயாரிப்பதும், செலவின மதிப்பீடுமே இத்துறையின் முக்கிய பங்களிப்புகளாக இருந்தன. இதன் காரணமாகவே இத் துறை **கணிய அளவையியல்** எனப் பெயர் பெற்றது. காலப்போக்கில், கட்டுமானத் தொழில்துறையின் சிக்கல்தன்மை அதிகரிப்பும், பொருளியல் வளங்களைத் திறமையாகப் பயன்படுத்தவேண்டிய தேவைகளும், கணிய அளவைத் துறையை அதிக அளவில் வேண்டப்படும் ஒரு துறையாக மாற்றியுள்ளது. 

கணிய அளவையியல் அதன் தொழில் ரீதியான செயற்பாடுகள் தொடர்பில், பல்வேறு உயர் தொழில் துறைகளுடன் தொடர்புகளைக் கொண்டுள்ளது. இவற்றுள்,

* கட்டிடக்கலை
* அமைப்புப் பொறியியல்
* குடிசார் பொறியியல்
* கட்டிடச் சேவைகள் பொறியியல்
* சட்டத்துறை
* நீதித்துறை
* காப்புறுதித்துறை

என்பனவும் உள்ளடங்குகின்றன. 

கணிய அளவியல் துறை வல்லுனர்கள் கணிய அளவையாளர் எனப்படுகின்றனர்.

மேற்கோள்கள்
-----------

1. ↑  "Professional Quantity Surveyor". .
2. ↑  "What is a PrQS". South African Council for the Quantity Surveying Profession. .
3. ↑  "PQSC – Professional Quantity Surveyors' Council Mauritius". .
கரும்பு சாறெடுத்தல்
**கரும்பு** (ஒலிப்புⓘ) என்பது சர்க்கரை உற்பத்தி செய்யப் பயன்படும் ஒரு தாவரமாகும். இதன் அறிவியல் பெயர் சக்கரம் ஆபிசினேரம். இது 'கிராமினோ' என்ற தாவரக் குடும்பத்தைச் சேர்ந்த தாவரமாகும். தென் ஆசியாவில் சூடான வெப்பமண்டல பகுதிகளில் வளரக்கூடிய, உண்பதற்கு இனிக்கும் சர்க்கரை நிறைந்த ஒரு இடை தட்ப வெப்ப நிலைத் தாவரம் ஆகும்.வெப்ப மண்டல மற்றும் துணை வெப்ப மண்டல பகுதிகளில் கரும்பு பயிர் செழித்து வளரும் உலகெங்கும் 90 க்கும் மேற்பட்ட நாடுகளில் சுமார் 20 மில்லியன் ஹெக்டேர்களில் வானிகப் பயிராக கரும்பு பயிரிடப்படுகிறது. இது நீண்ட இழைமத் தண்டுகளாகவும், தண்டுகளின் கரணைகளில் இருந்து இலைகள் மேலெழுந்து சோலையாக வளரும் இயல்புடையது. கரும்பு 6 அடி முதல் 19 அடி உயரம் வரை வளரக் கூடியது. புல் இனத்தைச் சேர்ந்த தாவரமான கரும்பு. மக்காச்சோளம், கோதுமை, அரிசி, மற்றும் பல தீவனப் பயிர்கள் உள்ளிட்ட பொருளாதார முக்கியத்துவமான தாவர குடும்பத்தைச் சேர்ந்தது. கரும்பில் பல கலப்பினங்களை உருவாக்கியுள்ளனர். கரும்பு ஒரு பணம் கொழிக்கும் வாணிகப் பயிராகும்.பிரேசில், இந்தியா, சீனா ஆகிய நாடுகள் 50 விழுக்காட்டிற்கும மேற்பட்ட கரும்பை உற்பத்தி செய்கின்றன.((க்யூபா)) அதிக அளவில் கரும்பு பயிரிடுவதால், 'உலகின் சர்க்கரை கிண்ணம்' என்று அழைக்கப்படுகிறது. கரும்பிலிருந்து பெறப்படும் முக்கியப் பொருள் சுக்ரோஸ் ஆகும். இது கரும்பின் தண்டுப்பகுதிகளில் சேர்த்து வைக்கப்படுகிறது. கரும்பாலைகளில் இதன் சாறினைப் பிழிந்து தூய்மைப்படுத்தப்பட்ட சுக்ரோஸ் பிரித்தெடுக்கப்படுகிறது.

வரலாறு
------

சுமார் 8 ஆயிரம் ஆண்டுகளுக்கு முன்னால் தென் பசிபிக் தீவுகளில் கரும்பு முதல் முறையாகப் பயிரிடப்பட்டது. இந்தியாவில் கி.மு. 500 - ம் ஆண்டில் அறிமுகம் செய்யப்பட்ட சர்க்கரை தயாரிக்கும் முறை கி.மு.100 - ம் ஆண்டில் சீனாவுக்குப் பரவியது. 'சர்க்கரை' என்ற வார்த்தை சமஸ்கிருத மொழியின் ‘சர்க்கரா’ என்ற சொல்லில் இருந்து வந்ததாகும். கி.பி. 636 -ம் ஆண்டு ஐரோப்பாவில் அறிமுகம் செய்யப்பட்ட கரும்பு, இன்று 200 - க்கும் மேற்பட்ட நாடுகளில் பயிர் செய்யப்படுகிறது. உலகில் 70 சதவீதத்திற்கும் அதிகமான சர்க்கரை கரும்பிலிருந்து தான் தயாரிக்கப்படுகிறது. புறநானூற்றின் 99 ஆவது பாடல் அதியமான் என்ற சேரமன்னன் கரும்பைத் தமிழகத்தில் அறிமுகபடுத்தினான் என்கிறது.

தமிழர் பண்பாட்டில் கரும்பு
--------------------------

கரும்பென்றால் இனிப்பு, இன்பம் என்று தமிழர் கருதுவர். ஆகையால், தைப்பொங்கல் போன்ற விழா நாட்களில் கரும்பு பகிர்ந்து மகிழ்வது வழமை. 

*கரும்பு என ஆரம்பிக்கும் தமிழ் பெயர்கள்:*  
 
கரும்பு, கரும்பமுதம், கரும்பமுது, கரும்பரசி, கரும்பழகி, கரும்பிசை, கரும்பூராள், கரும்பெழிலி, கரும்பு, கரும்புநகை, கரும்புமொழி, கரும்புவில், கரும்புவிழி. 

*கரும்புடன் தொடர்புடைய பழமொழிகள்:*

* கரும்பு கசக்கிறது வாய்க் குற்றம்
* கரும்பு விரும்ப அது வேம்பாயிற்று.
* கரும்பு ருசி என்று வேரோடு பிடுங்கலாம்?
* கரும்பு தின்னக் கூலி வேண்டுமா?

காட்சி
------

* அச்சு வெல்லம்அச்சு வெல்லம்
* உருண்டை வெல்லம்உருண்டை வெல்லம்
* கரும்பு விற்பனைகரும்பு விற்பனை
* வயலில் கரும்புவயலில் கரும்பு

வெளி இணைப்புகள்
---------------

* கரும்பு ஆராய்ச்சி மையம், கோவை பரணிடப்பட்டது 2018-06-15 at the வந்தவழி இயந்திரம் - இந்திய தலைமை கரும்பு ஆராய்ச்சி மையம்
* ***கேன் இன்போ*** பரணிடப்பட்டது 2017-05-21 at the வந்தவழி இயந்திரம் : விவசாயிகள் மற்றும் விரிவாக்கப் பணியாளர்களுக்கான இணைய தளம் - கோவை கரும்பு இனப்பெருக்கு நிலையம்.
* தினமலர் செய்தி


1. ↑  புறநானூறு பாடல் 99
**கன்னித் தீவுகள்** (*Virgin Islands*) கரிபியக் கடலில் காற்றெதிர் தீவுகளில் அமைந்துள்ள ஒரு தீவுக் குழுமம் ஆகும். இத்தீவுகள் இரண்டாக பிரிக்கப்பட்டு பிரித்தானியாவாலும் அமெரிக்காவாலும் ஆட்சி செய்யப்படுகின்றன. வெர்ஜின் தீவுகளைக் கண்ட முதல் ஐரோப்பியர் கிரிஸ்டோபர் கொலம்பஸ் ஆவார் இவர் 1493 ஆம் ஆண்டு அமெரிக்கா நோக்கிய தனது இரண்டாவது கடற்பயணத்தின் போது இத்தீவை அடைந்தார். கொலம்பஸ் இத்தீவிற்கு Santa Ursula y las Once Mil Vírgenes (புனித ஊர்சுலாவும் அவரது 1000 கன்னியரும்) எனப் பெயரிட்டார். பின்னர் Las Vírgenes எனச் சுருக்கப்பட்டது. இத்தீவுகளில் வசித்து வந்த அரவாக், கரிப், செர்மிக் இந்தியர்கள் ஐரோப்பிய அடிமைக் காலத்தின் போது ஏற்பட்ட நோய்கள் காரணமாகவோ அல்லது இன அழிப்புகளிந் காரணமாகவோ அழிந்துப் போயினர். பின்னர் இத்தீவுகளிக்ல் கரும்பு பெருந்தோட்டங்களில் வேலைச் செய்வதற்காக ஆப்பிரிக்காவிலிருந்துக் கொண்டுவரப்பட்ட தொழிலாளர்களால் குடியேற்றப்பட்டது. தற்போது கரும்புத் தோட்டங்கள் இல்லையாயினும் வேலைக்காக கொண்டுவரப்பட்ட வேலையாட்களில் பரம்பரையினர் இங்கு வசித்து வருகின்றனர்.

இவற்றையும் பார்க்கவும்
----------------------

* பிரித்தானிய கன்னித் தீவுகள்
* அமெரிக்க கன்னித் தீவுகள்

வெளியிணைப்புகள்
---------------

* கன்னித்தீவுகள் நாட்டுப் பூங்கா

மேற்கோள்கள்
-----------

1. ↑  Lazell, James (2005) (in en). *Island: Fact and Theory in Nature*. University of California Press. பக். 382. பன்னாட்டுத் தரப்புத்தக எண்:9780520931596. .
2. ↑  Pereña, Luciano (1992). *Genocidio en América*. Madrid: Editorial MAPFRE. பக். 351. பன்னாட்டுத் தரப்புத்தக எண்:84-7100-453-4.
**முல்ஜி ஜெதா நீரூற்று** ( Mulji Jetha Fountain ) என்பது மும்பையைச் சேர்ந்த பருத்தி வியாபாரி ரட்டன்சி முல்ஜி என்பவர் 1889 ஆம் ஆண்டு 15 வயதில் இறந்த தனது ஒரே மகன் தரம்சி முல்ஜியின் மரணத்தையடுத்து நினைவுச் சின்னமாக 1894 ஆம் ஆண்டில் கட்டப்பட்ட மும்பையின் கோட்டையில் உள்ள ஒரு பாரம்பரிய கட்டிடமாகும் புத்தகத்தை வைத்திருக்கும் ஒரு சிறுவனின் சிலை படிக்க விரும்பும் மகனைக் குறிக்கிறது. இந்த நீரூற்றை கட்டிடக் கலைஞர் பிரடெரிக் வில்லியம் இசுடீவன்சு வடிவமைத்தார் (இவர் விக்டோரியா டெர்மினஸை வடிவமைத்தவர்). இவருக்கு சர் ஜம்சேத்ஜி ஜீஜாபாய் கலைப்பள்ளியின் அப்போதைய முதல்வர் ஜான் கிரிபித்ஸ் உதவினார். 

இந்தோ-சரசனிக் பாணியில் கட்டப்பட்ட இந்த சிற்பங்கள் பல இந்திய வடிவங்களைக் கொண்டுள்ளன. சுவர்களில் யானைத் தலைகள் முன்னே தெரியும்படி வடிவமைக்கப்பட்டுள்ளது.. மேலும், நீர் துளிகள் விலங்குகளின் தலைகளிலிருந்து வடியும் வண்ணம் வடிவமைக்கப்பட்டுள்ளது. பல தசாப்தங்களாக கண்டுகொள்ளப்படாமலிருந்த பின்னர், 2017 இல் கலா கோடா சங்கம் திரட்டிய நிதியில் நீரூற்று மீட்டெடுக்கப்பட்டு மீண்டும் செயல்பட வைக்கப்பட்டது.

மேற்கோள்கள்
-----------
**கோட்டை** ( வ் ) என்பது இந்தியாவின் மகாராட்டிரா மாநிலம் மும்பையில் உள்ள ஒரு வணிக மற்றும் கலை மாவட்டமாகும். பம்பாய் கோட்டையைச் சுற்றி பிரித்தானிய கிழக்கிந்திய நிறுவனத்தால் கட்டப்பட்ட ஜார்ஜ் கோட்டை என்ற தற்காப்பு கோட்டையிலிருந்து இந்தப் பகுதிக்கு அதன் பெயர் வந்தது.

இப்பகுதி கிழக்கில் உள்ள கப்பல்துறைமுகத்திலிருந்து மேற்கில் ஆசாத் மைதானம் வரையிலும் வடக்கே சத்திரபதி சிவாசி தொடருந்து நிலையம் முதல் தெற்கில் கலா கோடா வரை நீண்டுள்ளது. இந்தப் பகுதி நகரின் நிதிச் சந்தைகளின் முக்கியப் பகுதியாகும். மேலும், பல பிரித்தானிய காலகட்ட கட்டமைப்புகள் இந்தப் பகுதியில் அமைந்துள்ளன.

வரலாறு
------

மகாராட்டிரா அரசு நகர்ப்புற மேம்பாட்டுத் துறையின் விதிமுறைகளின் கீழ் கோட்டைப் பகுதி பாதுகாக்கப்பட்டதாக அறிவிக்கப்பட்டது. ஒரு ஆலோசனைக் குழு இப்போது வளாகத்தில் உள்ள கட்டமைப்புகளின் மேம்பாடு, பழுது மற்றும் புதுப்பித்தல் ஆகியவற்றை மேற்பார்வையிடுகிறது. 1882 ஆம் ஆண்டில், மும்பையில் கல்வியை மேம்படுத்துவதில் பங்களிப்பு செய்த பார்சி பரோபகாரியான போமன்ஜி ஹார்மர்ஜியை கௌரவிக்க்மும் விதமாக பொது நிதியைப் பயன்படுத்தி பொமஞ்சீ ஹார்மர்ஜி வாடியா கடிகார கோபுரம் அமைக்கப்பட்டது. மும்பையின் கோட்டைப் பகுதி ஆங்கிலேயர்களால் உருவாக்கப்பட்ட முதல் பகுதியாகும். பின்னர், பல ஆண்டுகளாக இது இந்தியாவின் வளமான காலனித்துவ வரலாற்றின் நினைவூட்டலாக இருந்தது. இன்று அது நகரின் கலாச்சார மையத்தின் அங்கமாக உள்ளது. 

2009 மற்றும் 2010 ஆம் ஆண்டுகளில் அமெரிக்காவின் வர்த்தக பிரதிநிதி அலுவலகத்தால் போலி மென்பொருள், ஊடகம் மற்றும் பொருட்களை விற்பனை செய்ததற்காக இது ஒரு மோசமான சந்தையாக பட்டியலிடப்பட்டது.

இதனையும் காண்க
--------------

* நாரிமன் பாயிண்ட்
* கொலாபா
* பாந்த்ரா குர்லா வளாகம்
* CBD பேலாபூர்
* வாஷி

மேற்கோள்கள்
-----------

வெளி இணைப்புகள்
---------------

1. ↑  Chowdhury, Arka Roy. "A look into the Fort area of Mumbai". .
2. ↑  "Wikisource link to Section 3". *Special 301 Report*. Wikisource.
3. ↑  "Wikisource link to Section 3". *Special 301 Report*. Wikisource.
**ஊர்வசி** இந்து தொன்மவியலில் வருகின்ற அரம்பையர்களில் ஒருத்தியாவார். இவர் அழகிலும் நாட்டியத்திலும் உயர்ந்தவர். 

புரூரவனை விட்டுப் பிரியும் ஊர்வசியின் சித்திரம் ராஜா ரவி வர்மா வரைந்தது
இவர் சந்திர குலத்தில் புரூரவசு‎வை காதலித்தாகவும், அதற்காக பூமியில் வசித்ததாகவும் புராணங்கள் கூறுகின்றன. ஒருமுறை, பஞ்ச பாண்டவர்களில் ஒருவரான அருச்சுனனின் மீது காதல் கொண்டார். ஆனால் அருச்சுனன் இவரை ஏற்க மறுத்தமையால் அருச்சுனனை பெண்ணாகும் சாபமிட்டார்.

தனது முற்பிறவியில், இவர் ஒரு பிராமண பெண்ணாக ‌இருந்தார். அவரின் தீய செயல்களால் ஒரு நாயாக பிறந்தார். ஒரு சமயம், அந்நாய் வரலட்சுமி விரதத்தை கடைபிடித்தால், அதன் மறுபிறவியில் ஊர்வசி என்ற அரம்பையாக தோன்றியது.

பிறப்பு
-------

விவ்ரிசா-அஹிம்சா தம்பதியினருக்கு ஹரி, கிருஷ்ணா, நர, நாராயண என நான்கு மகன்கள் பிறந்தனர். இமயமலைக்குச் சென்று வதரிகாசிரமத்தில் பர்ணசாலை அமைத்து தவத்தினை மேற்கொண்டனர். அவர்களின் தவத்தினைக் கலைக்க ரம்பாவையும், மன்மதனையும் இந்திரன் அனுப்பிவைத்தார். அவர்கள் தவமேற்றும் இடத்திற்கு வந்தபோது பூக்கள் பூப்பதும், செடிகொடிகள் செழுமையாவதும் ஏற்பட்டது. தவம் கலைத்து அங்குநடப்பதை கண்டார். உணர்ந்தார். மன்மதனை அருகில் அமரச்சொல்லி தன்னுடையத் தொடையில் ஒரு கொத்து மலர்களை திரித்தார். அந்த திரிபட்ட மலர் ஊர்வசி எனும் பெண்ணாக மாறியது. அவளே மிகச் சிறந்த அழகியாக இருப்பாள். இந்திரனுக்கு நான் தரும் பரிசாக கொடுங்கள் என்றார்.

இவற்றையும் காண்க
----------------

இந்திரன்
காமதேனு
கற்பக விருட்சம்

ஆதாரங்கள்
---------

1. ↑  உபபாண்டவம் கீற்று இணையதளம்

வெளி இணைப்புகள்
---------------
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Dyschoriste|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}
இயேசுவின் மற்றுமோர் அத்தி மர உவமை குறித்து அறிய, காண்க தளிர்விடும் அத்தி மர உவமை.
கனிகொடா அத்திமரம்
**கனிகொடா அத்திமரம்** இயேசு கூறிய உவமான கதையாகும். இது லூக்கா 13:6-9 இல் எழுதப்பட்டுள்ளது. இது பாவ வழிகளை விட்டு திரும்பாதவர்களுக்கு நடக்கவிருப்பதை விளக்கும் கதையாகும். மத்தேயு, மாற்கு நற்செய்திகளில் அத்திமரம் பற்றிய குறிப்பு உள்ளது, ஆனால் அவை உவமை வடிவில் இல்லாமல், இயேசு ஒரு கனிகொடா அத்திமரத்தைக் கண்டு அதனை சபித்ததாகவும் உடனே பட்டுப்போனதாகவும் குறிப்பிடப்பட்டுள்ளது.

உவமை
----

ஒருவர் தம் திராட்சைத் தோட்டத்தில் அத்திமரம் ஒன்றை நட்டு வைத்திருந்தார். அவர் வந்து அதில் கனியைத் தேடியபோது எதையும் காணவில்லை. எனவே அவர் தோட்டத் தொழிலாளிடம், "பாரும், மூன்று ஆண்டுகளாக இந்த அத்தி மரத்தில் கனியைத் தேடி வருகிறேன், எதையும் காணவில்லை. ஆகவே இதை வெட்டிவிடும். இடத்தை ஏன் வீணாக அடைத்துக் கொண்டிருக்க வேண்டும்?" என்றார். தொழிலாளர் மறுமொழியாக, "ஐயா, இந்த ஆண்டும் இதை விட்டு வையும். நான் இதைச் சுற்றிலும் கொத்தி எருப் போடுவேன். அடுத்த ஆண்டு கனி கொடுத்தால் சரி, இல்லையானால் இதை வெட்டிவிடலாம்" என்று அவரிடம் கூறினார்.

பொருள்
------

இதில் தோட்டக்காரர் கடவுளாகும். தொழிலாளர் பரிசுத்த ஆவியாகும். ஒரு மனிதனுக்கு கடவுள் அவனது பாவ வழிகளை விட்டு திரும்ப பல சந்தர்ப்பங்களை கொடுப்பார். ஆனால் பலன் இல்லாது போனால் கனிகொடா அத்திமரம் வெட்டப்பட்டு தீயில் போடப்படுவது போல நரகத்தில் தள்ளப்படுவார்கள்.

இவற்றையும் பார்க்கவும்
----------------------

* இயேசுவின் உவமைகள்

உசாத்துணைகள்
------------

வெளியிணப்புகள்
--------------

விக்கிமீடியா பொதுவகத்தில்,  
 ***Parable of the Barren Fig Tree***   
என்பதில் ஊடகங்கள் உள்ளன. 

* தமிழ் விவிலியம் மத்தேயு
* தமிழ் விவிலியம் லூக்கா
* கத்தோலிக்க கலைக்களஞ்சியம் உவமைகள்
* தமிழ் கிறிஸ்தவ சபை பரணிடப்பட்டது 2006-10-07 at the வந்தவழி இயந்திரம் உவமைகள்

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |

மேற்கோள்கள்
-----------

1. ↑  John McEvilly (1898). *An Exposition of the Gospels*. New York: Benziger Brothers. .
2. ↑  Cornelius a Lapide (1908). *The Great Commentary of Cornelius À Lapide: S. Matthew's gospel, chaps. 1-9*. J. Grant. .
3. ↑  Timothy Maurice Pianzin, *Parables of Jesus: In the Light of Its Historical, Geographical & Socio-Cultural Setting*, Tate Publishing, 2008, ISBN 1-60247-923-2, pp. 235–237.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Ecbolium|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

1. 1 2 3 4 5  "Ecbolium viride (Forssk.) Alston". *INDIA BIODIVERSITY PORTAL*. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Anthreptes|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**செந்தொண்டை தேன்சிட்டு** (*Red-throated sunbird*)(*ஆந்த்ரெப்டெசு ரோடோலேமசு*) என்பது நெக்டரினிடே குடும்பத்தில் உள்ள ஒரு பறவை சிற்றினம் ஆகும். புரூணை, இந்தோனேசியா, மலேசியா, மியான்மர், பிலிப்பீன்சு, சிங்கப்பூர், தாய்லாந்து ஆகிய நாடுகளில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழிட இழப்பால் அச்சுறுத்தப்படுகிறது.

மேற்கோள்கள்
-----------

1. ↑  BirdLife International (2016). "*Anthreptes rhodolaemus*". *IUCN Red List of Threatened Species* **2016**: e.T22717618A94542527. doi:10.2305/IUCN.UK.2016-3.RLTS.T22717618A94542527.en.. பார்த்த நாள்: 12 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q348931
* விக்கியினங்கள்: Anthreptes rhodolaemus
* ADW: Anthreptes\_rhodolaemus
* ARKive: anthreptes-rhodolaemus
* Avibase: 63A37EE49A8A303F
* BirdLife: 22717618
* ஈபேர்டு: retsun3
* GBIF: 5788731
* iNaturalist: 72509
* ITIS: 916385
* IUCN: 22717618
* என்.சி.பி.ஐ: 2292719
* Xeno-canto: Anthreptes-rhodolaemus

 |
**கஹட்டோவிட்டை** (*Kahatowita*, කහටෝවිට)இலங்கையின் மேல்மாகாணத்தில் கம்பகா மாவட்டத்தில் அத்தனகல்லை தேர்தல் தொகுதியில் அமைந்துள்ள கிராமமாகும்.

வரலாறு
------

கஹட்டோவிட்டை முழுமையாக முஸ்லிம்களை கொண்ட ஓர் ஊராகும். இலங்கையின் போத்துக்கீசர் காலணித்துவ ஆட்சியின் போது கொடுமைகளுக்கு உட்பட்ட கரையோர பிரதேசங்களில் இருந்த முஸ்லிம்கள், இலங்கையின் உள்பிரதேசங்களுக்களில் குடியேற்றங்களை அமைத்தனர்.போத்துக்கீசரால் விரட்டப் பட்ட போது, கொழும்பு கண்டி பிரதான பாதையையும் ஆற்றங்கரைகளையும் அண்மித்து (யக்கலை நிட்டம்புவை திஹாரிய பஸ்யால) போன்ற இடங்களில் மக்கள் குடியேற்றங்களை அமைத்தனர், காலப் போக்கில் மாற்று மதத்தவர்களால் விரட்டப்பட்டு முஸ்லிம்கள் இடம் பெயர ஆரம்பித்தனர், அப்போது அத்தனகல்ல ஓயாவிற்கு அருகாமையில்  தற்போதைய ஓவிட்டி என்கின்ற இடத்தில் குடியிருப்புக்களை அமைத்தனர், 'ஓவிட்டி' என்ற பயன்பாட்டினாலே கஹடோவிட என்ற பெயர் வர காரணமாய் அமைந்தது, இவ்வகையில் முஸ்லிம்கள் குடியேறிய ஓர் ஊரே கஹட்டோவிட ஆகும்.ஆரம்பத்தில் குடியேறிய மக்கள் அத்தனகல்ல
ஓயா ஆற்றுப்பள்ளதாக்கின் அருகே தமது குடியிருப்புக்களை அமைத்துக்கொண்டனர்.கி.பி.1688 ஆம் ஆண்டு அத்தனகல்ல ஓயாவிற்கு அருகில் முதலாவது பள்ளிவாசல் கட்டப்பட்டது.காலப்போக்கில் அப்பள்ளிவாசல் வேறு இடத்திற்கு மாற்றப்பட்டது.முஸ்லிம்கைள நல்வழிப்படுத்தும் நோக்கில் யெமனைச் சோந்த செய்யித் அஹமத் இப்னு முபாரக் மெளலானா(றஹ்) அவர்கள் 1857இல் இங்கு
வருகைதந்தார். அவர்கைளத் தொடாந்து 1859 இல் யெமனைச் சேர்ந்த அப்துல்லாஹ் இப்னு உமர் பாதிப் யெமானி(றஹ்) அவர்களும் வருகைதந்தனர். இங்கு 1975இல் இரண்டாவது பள்ளிவாசல் கட்டப்பட்டது. இங்கு பெரும்பான்மை மக்கள் காதிரியதுன் நபவிய்யா,பாதிபிய்யதுல் காதிரிய்யா மற்றும் ஷாதுலிய்யா ஆகிய சூபி தரீக்காக்களை பின்பற்றுகின்றனர்.

புவியியல் மற்றும் காலநிலை
-------------------------

கடல் மட்டத்தில் இருந்து 37 மீட்டர்(121.39 அடி) உயரத்தில் இவ்வூர் அமைந்துள்ளது. இதன் வடக்கு மற்றும் வடகிழக்கே அத்தனகல்ல ஓயா எனப்படும் ஆறு பாய்கிறது.இங்கு தாழ்நாட்டு
ஈரவலயக் காலநிலை காணப்படுகின்றது.

உள்நாட்டு அரசு நிர்வாகம்
------------------------

கஹட்டோவிட அத்தனகல்ல பிரதேச செயலகத்தின் கீழ் நிருவகிக்கப்படுகின்றது.கஹட்டோவிட, கஹட்டோவிட மற்றும் கஹட்டோவிட மேற்கு என இரண்டு கிராம உத்தியோகத்தர் நிருவாகப் பிரிவுகளாக பிரிக்கப்பட்டுள்ளது.

மேலும் படிக்க
-------------

* கம்பகா மாவட்டம்
* மேல் மாகாணம்
1. *IEEE Fellows directory*, IEEE, retrieved 2023-05-22
2. *Section V (Electrical Engineering)*, Indian National Academy of Engineering, 2021, retrieved 2023-05-22
3. *Prof. G. Bhuvaneswari*, Mahindra University, retrieved 2023-05-22
4. "Prof. Gurumoorthy Bhuvaneswari", *Members*, National Academy of Engineering, retrieved 2023-05-22
5. "Bhuvaneswari Gurumoothy, 2018 PES Wanda Reder Pioneer in Power", *eNewsUpdate*, IEEE Power Engineering Society, September 2018, retrieved 2023-05-22

**குருமூர்த்தி புவனேசுவரி** (*G. Bhuvaneswari*)(பிறப்பு 1965) ஓர் இந்திய மின் பொறியாளர் ஆவார். இவருடைய ஆராய்ச்சி ஆற்றல் மின்னணுவியல், மின்சார ஆற்றல் மாற்றம் மற்றும் மின்சார இயந்திரங்கள் ஆகியவற்றை உள்ளடக்கியது. இவர் மகேந்திரா பல்கலைக்கழகத்தில் பேராசிரியராக உள்ளார்.

கல்வியும் பணியும்
-----------------

புவனேசுவரி தென்னிந்தியாவைச் சேர்ந்தவர் ஆவார். இவர் ஓர் ஏழைக் குடும்பத்தில் பிறந்த ஐந்து குழந்தைகளில் இளையவர். அண்ணா பல்கலைக்கழகத்தின் பொறியியல் கல்லூரியில் (கிண்டி வளாகம்) 1985-இல் பொறியியல் பட்டம் பெற்றார். முதுநிலைப் படிப்பிற்காக இந்தியத் தொழில்நுட்பக் கழகம், சென்னையில் சேர்ந்து, 1988-இல் முதுநிலைப் பட்டம் பெற்று, முனைவர் பட்ட ஆராய்ச்சியையும் 1992-இல் முடித்தார்.

புவனேசுவரி அண்ணா பல்கலைக்கழகத்தில் விரிவுரையாளராகப் பணியில் சேர்ந்தார். பின்னர் 1993 முதல் 1997 வரை அமெரிக்காவில் சிகாகோவில் உள்ள காமன்வெல்த் எடிசனில் பணியாற்றினார். இந்தியா திரும்பிய இவர் தில்லி இந்தியத் தொழில்நுட்பக் கழகத்தில் 1997 முதல் 2021 வரை பேராசிரியராகப் பணியாற்றினார். 2021-இல், இவர் மகேந்திரா பல்கலைக்கழகத்தில் பணியில் சேர்ந்தார்.

அங்கீகாரம்
----------

புவனேசுவரி இந்தியத் தேசிய பொறியியல் அகாதமியின் உறுப்பினராக உள்ளார். 2017ஆம் ஆண்டு "மேம்படுத்தப்பட்ட சக்தி தர மாற்றிகளை வடிவமைத்து மேம்படுத்தியதற்கான பங்களிப்புகளுக்காக" இவர் இந்திய மின்னணு மின்னியல் கழகத்தின் உறுப்பினராகச் சேர்ந்தார். மேலும் இந்த சமூகத்தின் வாண்டா ரெடர் முன்னோடி சக்தி விருதினை 2018 பெற்ற இருவரில் இவரும் ஒருவர்.[3]

புவனேசுவரி 2022ஆம் ஆண்டில் ஐக்கிய நாடுகள் தேசிய பொறியியல் அகாதமி பன்னாட்டு உறுப்பினராகத் தேர்ந்தெடுக்கப்பட்டார். "மின் தரத்தை மேம்படுத்துவதற்கான ஆற்றல் மாற்றிகளை மேம்படுத்துவதற்கான பங்களிப்புகளுக்காகவும், மேம்பட்ட தொழில்நுட்பங்களைக் கல்விக்காகப் பயன்படுத்துவதில் தலைமை வகித்ததற்காகவும்" இவர் இந்த பெருமையினைப் பெற்றார்.

மேற்கோள்கள்
-----------

வெளி இணைப்புகள்
---------------

* G. Bhuvaneswari publications indexed by Google Scholar

1. ↑
2. 1 2
3. ↑
**சுரேந்திரநாத் கார்** *(Surendranath Kar)* ஓர் இந்தியக் கலைஞர் மற்றும் கட்டிடக் கலைஞர் ஆவார். 1892 ஆம் ஆண்டு முதல் 1970 ஆம் ஆண்டு வரை இவர் வாழ்ந்தார். இந்திய கட்டிடக்கலை பாணியை மேற்கு மற்றும் கிழக்கத்திய கட்டிடக்கலைகளுடன் இணைத்ததற்காக சுரேந்திரநாத் நன்கு அறியப்படுகிறார். 1892 ஆம் ஆண்டில் இந்திய மாநிலமான பீகாரில் பிறந்த கார் புகழ்பெற்ற வங்காள ஓவியர் நந்தலால் போசு மற்றும் நோபல் பரிசு பெற்ற ரவீந்திரநாத் தாகூரின் மருமகன் அபனிந்திரநாத் தாகூர் ஆகியோரிடம் கலையை கற்கத் தொடங்கினார். the nephew of Nobel Laureate, Rabindranath Tagore. பின்னர் தாகூர் குடும்பத்தால் நிறுவப்பட்ட விசித்ரா கழகத்தில் சுரேந்திரநாத் கலை ஆசிரியராக சேர்ந்தார். 1917 ஆம் ஆண்டில் தாகூர் பிற்கால சாந்திநிகேதனின் முன்னோடியாகக் கருதப்படும் பிரம்மாச்சாரியசுரமாவை அமைத்தபோது இவர் அந்த நிறுவனத்தில் சேர்ந்து கலை ஆசிரியராக பணியாற்றினார். இரண்டு ஆண்டுகளுக்குப் பிறகு தாகூரின் கலா பவானாவுக்கு சுரேந்திரநாத் ஆசிரிய உறுப்பினராக சென்றார்.

பல வெளிநாட்டு பயணங்களில் தாகூரின் தோழராக இருந்த சுரேந்திரநாத் கார் தான் பெற்ற மேற்கு மற்றும் கிழக்கத்திய கட்டிடக்கலை அனுபவங்களை தனது சொந்த பாணியை வளர்த்துக் கொள்ள பயன்படுத்தினார். பின்னர் சாந்திநிகேதனுக்காக பல கட்டிடங்களை வடிவமைத்தார். 1959 ஆம் ஆண்டு இந்திய அரசு நான்காவது மிக உயர்ந்த இந்திய குடிமை விருதான பத்மசிறீ விருதை வழங்கி இவரை சிறப்பித்தது.

சுரேந்திரநாத் கார் 1970 ஆம் ஆண்டு தனது 78 ஆவது வயதில் இறந்தார்.

இவற்றையும் காண்க
----------------

* சாந்திநிகேதன்
* அபனிந்திரநாத் தாகூர்

மேற்கோள்கள்
-----------

1. ↑  Samit Das (2013). *Architecture of Santiniketan: Tagore's Concept of Space*. Niyogi Books. பக். 180. பன்னாட்டுத் தரப்புத்தக எண்:978-9381523384.
2. 1 2 3 4  "Viswabharati University". Viswabharati University. 2015.. பார்த்த நாள்: April 24, 2015.
3. ↑  "Business Standard". Business Standard. 9 February 2013.. பார்த்த நாள்: April 24, 2015.
4. ↑  Sabyasachi Bhattacharya (2011). *Rabindranath Tagore: An Interpretation*. Penguin Books India. பக். 306. பன்னாட்டுத் தரப்புத்தக எண்:9780670084555. .
5. ↑   *Academia*. Academia. .
6. ↑  "Padma Shri". Padma Shri. 2015 இம் மூலத்தில் இருந்து நவம்பர் 15, 2014 அன்று. பரணிடப்பட்டது... பார்த்த நாள்: November 11, 2014.
**கார்தேஜ் அல்லது கார்த்திஜ்** (*Carthage*), என்பது பண்டைய கிரேக்க நகரங்களில் ஒன்றாகும். இது போரினால் அழிந்துபோன பெரிய நகரங்களில் ஒன்றாகும். இந் நகரம் கானானிய போனீசிய காலனியாக இருந்து பின்னர், கிமு முதல் புத்தாயிரம் காலத்தில் தென்மேற்கு மத்தியதரைக்கடற்பகுதியில் கோலாச்சிய புயூனிக் பேரரசின் தலைநகராக விளங்கியது.

அமைவிடம்
--------

ஆப்பிரிக்காக் கண்டத்தின் வடக்கில் அமைந்த துனிசியா நாட்டின் வடக்கு கடற்கரையில் கார்தேஜ் நகரம் இருந்தது.

வரலாறு
------

சுமார் 2800 ஆண்டுகளுக்கு முன் அமைக்கப்பட்ட நகரம் கார்த்தேஜ். மத்திய தரைக் கடலின் கிழக்குக் கரையில் அக்காலத்தில் புகழுடன் விளங்கிய ஃபினீஷிய மக்களே இந்த நகரத்தை அமைத்தனர். இவர்கள் கடல் வாணிகத்தில் சிறந்து விளங்கியவர்கள். போர்க் கப்பல்களுக்கு ஒன்றும், வாணிகக் கப்பல்களுக்கு ஒன்றுமாக இரு துறைமுகங்களை இங்கு கட்டினார்கள். கப்பல் போக்குவரத்துக்கு மையமான இடத்தில் அமைந்திருந்ததால் இந்நகரம் விரைவாக வளர்ச்சி அடைந்தது. பிறகு ரோமானியர்கள் இந்நகரைக் கைப்பற்றி அழித்தனர்.கி.மு.29-ல் அகஸ்ட்டஸ் மன்னரால் மீண்டும் நிறுவப்பட்டு ரோம் சாம்ராஜ்யத்தின் பெரிய நகரங்களுள் ஒன்றாக இருந்தது. ஆனால் கி.பி. 5-ம் நூற்றாண்டில் வாண்டல்கள் என்போர் இந்நகரைக் கைப்பற்றினர். இறுதியாக கி.பி 7-ம் நூற்றாண்டில் அராபியர்கள் இந்நகரை அடியோடு அழித்துவிட்டனர். இன்று கல்லறைகளும் சிதைவுகளுமே இங்கு காணப்படுகின்றன.

மேற்கோள்கள்
-----------

1. ↑  Hitchner, R.; R. Talbert; S. Gillies; J. Åhlfeldt; R. Warner; J. Becker; T. Elliott. "Places: 314921 (Carthago)". Pleiades. .
2. ↑  Pellechia, Thomas (2006). *Wine: The 8,000-Year-Old Story of the Wine Trade*. London: Running Press. பன்னாட்டுத் தரப்புத்தக எண்:1-56025-871-3. .
3. ↑  "Ancient History". *infoplease.com*. .

* "குழந்தைகள் கலைக் களஞ்சியம்",1992, சென்னை:தமிழ் வளர்ச்சிக் கழகம்.
வைக்கிங் தேடுதல்கள் பெரும்பான்மையான ஐரோப்பா, நடுநிலக் கடல், வடக்கு ஆப்பிரிக்கா, அனத்தோலியா, ஆர்க்டிக் வட அமெரிக்கா என நெடுந்தொலைவிற்கு விரிந்திருந்தது.
**வைக்கிங் காலம்** (*Viking Age*) எனப்படுவது ஐரோப்பிய வரலாற்றில் கி.பி 793 முதல் 1066 வரையிலானக் காலமாகும். குறிப்பாக வடக்கு ஐரோப்பா மற்றும் எசுக்காண்டினாவியாவின் வரலாற்றில் செருமானிய இரும்புக் காலத்திற்கு பிறகான காலமாகும். வரலாற்றின் இக்காலத்தில் எசுக்காண்டினாவிய நோர்சுமன்கள் ஐரோப்பாவை கடல்வழியாகவும் ஆறுகள் வழியாகவும் சென்றடைந்து படையெடுப்புக்களையும் கைப்பற்றுகைகளையும் மேற்கொண்டு வணிகத்தைப் பரப்பிய காலமாகும். இந்தக் காலத்தில் வைக்கிங்குகள் நோர்சு கிரீன்லாந்து, நியூபவுண்டுலாந்து, தற்கால பரோயே தீவுகள், ஐசுலாந்து, நார்மாண்டி, எசுக்காண்டினாவிய இசுக்கொட்லாந்து, உக்ரைன், அயர்லாந்து, உருசியா மற்றும் அனத்தோலியா ஆகிய இடங்கில் குடியேறினர். வரலாற்றின் பலகாலங்களிலும் வைக்கிங் பயணிகளையும் குடியேற்றங்களையும் காண முடிந்தாலும் இக்காலத்தில் இடம் பெயர்ந்தவர்கள் குறிப்பிடத்தக்க எண்ணிக்கையிலாவர். கூடிய மக்கள்தொகை, வணிக சமநிலையின்மை, வேளாண்மைக்கேற்ற நிலமின்மை போன்றவையே இந்த வெளியேறலுக்கும் மற்ற நாடுகள் மீதான ஆக்கிரமிப்பிற்கும் காரணமாக வரலாற்று ஆவணங்கள் சுட்டுகின்றன. வைக்கிங் காலத்திற்கான பெரும்பான்மைத் தகவல்களுக்கு ஐசுலாந்திய சாகாசிடமிருந்தே பெறப்படுகின்றன.

மேற்சான்றுகள்
-------------

1. ↑  Forte, Oram & Pedersen 2005, ப. 2.
2. ↑  Terry MacKinnell, The Dawning, p.189, Xlibris Corporation, 2011
**மத்தியப் பிரதேச மருத்துவ அறிவியல் பல்கலைக்கழகம்** (*Madhya Pradesh Medical Science University*), **மத்தியப் பிரதேச ஆயுர்விக்யான் விஸ்வவித்யாலயா** என்றும் அழைக்கப்படுகிறது. இது இந்தியாவின் மத்தியப் பிரதேசத்தில் உள்ள ஜபல்பூரில் அமைந்துள்ள ஒரு மாநிலப் பல்கலைக்கழகம் ஆகும்.

விளக்கம்
--------

மத்தியப் பிரதேச மருத்துவ அறிவியல் பல்கலைக்கழகம், மத்தியப் பிரதேச அரசாங்கத்தால் 2011-இல் நிறுவப்பட்டது. மத்தியப் பிரதேசத்தில் உள்ள அனைத்து மருத்துவம், பல் மருத்துவம், செவிலியர், துணை மருத்துவம், ஆயுர்வேதம், ஓமியோபதி, யுனானி மற்றும் யோகா கல்லூரிகள் இப்பல்கலைக்கழகத்தின் அதிகார வரம்பின் கீழ் கொண்டுவரப்பட்டுள்ளது. இப்பல்கலைக்கழகத்தின் கீழ் சுமார் 300 இணைவு பெற்ற கல்லூரிகளில் ஆண்டுக்கு 80,000 மாணவர்கள் சேருகின்றனர்.

மேலும் பார்க்கவும்
------------------

* அடல் பிகாரி வாஜ்பாய் மருத்துவப் பல்கலைக்கழகம்
* பாபா பரித் சுகாதார அறிவியல் பல்கலைக்கழகம்
* டாக்டர் என். டி. ஆர். சுகாதார அறிவியல் பல்கலைக்கழகம் டாக்டர்
* கலோஜி நாராயண ராவ் சுகாதார அறிவியல் பல்கலைக்கழகம்
* ராஜீவ் காந்தி சுகாதார அறிவியல் பல்கலைக்கழகம்
* தமிழ்நாடு டாக்டர் எம்ஜிஆர் மருத்துவப் பல்கலைக்கழகம்

மேற்கோள்கள்
-----------

1. ↑  "List of State Universities as on 29.06.2017". University Grants Commission. 29 June 2017.. பார்த்த நாள்: 1 July 2017.
2. 1 2  "About Us". MPMSU Jabalpur.. பார்த்த நாள்: 1 October 2021.

வெளி இணைப்புகள்
---------------

* அதிகாரப்பூர்வ இணையதளம்

வார்ப்புரு:Universities in Madhya Pradesh
ஈழப்போரில் அழிந்த நிலையில் புதுக்குடியிருப்பு சிறீ கந்தசுவாமி கோவில் தோற்றம் (2010).
**புதுக்குடியிருப்பு பிரதேச செயலாளர் பிரிவு** இலங்கையின் முல்லைத்தீவு மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டுக்குத் தெற்கே வன்னியில் அமைந்துள்ளது. இப் பிரிவு துணை நிர்வாக அலகுகளாக 19 கிராம அலுவலர் பிரிவுகளைக் கொண்டுள்ளது. ஆனந்தபுரம், இரணைப்பாலை, கோம்பாவில், மல்லிகைத்தீவு, மாணிக்கபுரம், புதுக்குடியிருப்பு மேற்கு, புதுக்குடியிருப்பு கிழக்கு, மண்ணாங்கண்டல், மந்துவில், சிவநகர், சுதந்திரபுரம், தேராவில், தேவிபுரம், உடையார்கட்டு வடக்கு, உடையார்கட்டு தெற்கு, வள்ளிபுனம், வள்ளுவர்புரம், விசுவமடு கிழக்கு, விசுவமடு மேற்கு ஆகிய கிராம அலுவலர் பிரிவுகள் இப்பிரதேச செயலாளர் பிரிவினுள் அடங்குகின்றன. இப்பிரிவின் வடக்கில் கிளிநொச்சி மாவட்டமும்; மேற்கிலும், தெற்கிலும் ஒட்டுசுட்டான் பிரதேச செயலாளர் பிரிவும்; கிழக்கில் கரைதுறைப்பற்று பிரதேச செயலாளர் பிரிவு, என்பனவும் எல்லைகளாக உள்ளன.

இப்பிரிவு 1009 சதுர கிலோமீட்டர் பரப்பளவு கொண்டது.

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* முல்லைத்தீவு மாவட்ட நிர்வாகப் பிரிவுகளைக் காட்டும் நிலப்படம்
[*தொடர்பிழந்த இணைப்பு*]

| * பா
* உ
* தொ
முல்லைத்தீவு மாவட்டப் பிரதேசச் செயலாளர் பிரிவுகள் |
| --- |
| 
* மாந்தை கிழக்கு பிரதேச செயலாளர் பிரிவு
* கரைதுறைப்பற்று பிரதேச செயலாளர் பிரிவு
* ஒட்டுசுட்டான் பிரதேச செயலாளர் பிரிவு
* புதுக்குடியிருப்பு பிரதேச செயலாளர் பிரிவு
* துணுக்காய் பிரதேச செயலாளர் பிரிவு
* வெலிஓயா பிரதேச செயலாளர் பிரிவு

 |